wannaphong/clean_thaiwikipedia huggingface dataset:
# ดินแดนอัลไต
ดินแดนอัลไต  เป็นหนึ่งหน่วยองค์ประกอบของประเทศรัสเซีย (ดินแดน) มีเขตแดนติดกับ (หมุนตามเข็มนาฬิกาจากทางทิศตะวันตก) ประเทศคาซัคสถาน (จังหวัดอีสต์คาซัคสถานและจังหวัดปัฟโลดาร์), แคว้นโนโวซีบีสค์และแคว้นเคเมโรโว และสาธารณรัฐอัลไต เมืองหลวงของดินแดน คือ บาร์นาอุล จากข้อมูลสำรวจสำมะโนประชากรปี ค.ศ. 2010 ดินแดนมีประชากร 2,419,755 คน
# หยวนเสี่ยวอู่
หยวนเสี่ยวอู่ (จีนตัวเต็ม : 阮小五 / อังกฤษ : Ruan Xiaowu) สำเนียงแต้จิ๋วคือ อวนเซียวเหงา เป็นตัวละครสมมุติจากซ้องกั๋ง และเป็นผู้กล้าอันดับที่ 29 ของเหลียงซาน มีฉายาคือ ผู้เสี่ยงชีวิต (จีน : 短命二郎 / อังกฤษ : Short-lived Second Brother / บางครั้งก็แปลเป็น น้องสองผู้อายุสั้น กับ เพชรฆาตไร้น้ำใจ) เขาเป็นน้องชายของหยวนเสี่ยวเอ้อและเป็นพี่ชายของหยวนเสี่ยวชี อาศัยอยู่ที่หมู่บ้านสื่อเจี๋ย (石碣村 ท.เจียกัด ; ปัจจุบันคือเขตเหลียงซาน มณฑลซานตง)

ต่อมาได้ร่วมมือกับเฉาไก้ ไปปล้นของขวัญวันเกิดราชครูไช่จิง และได้ขึ้นเขาเหลียงซาน ต่อมาได้รับตำแหน่งเป็นผู้อำนวยการกองเรือรบ ในช่วงศึกฟางล่า เขาได้เป็นสายลับเพื่อคอยดูความเคลื่อนไหวของศัตรูที่เมืองกังหนำ โดยมี หยวนเสี่ยวชี หลี่จุ้น ถงเวย ถงเหมิ่ง เป็นผู้ช่วย ครั้นเมืองกังหนำถูกซ่งเจียงกับหลูจุ้นอี้เข้าตีแตก หยวนเสี่ยวอู่และอีก 4 คน ก็พยายามที่จะออกจากเมืองเพื่อไปพบกับทัพหลักของซ่งเจียง แต่หยวนเสี่ยวอู่หนีไม่ทัน ถูกโหลวหมิ่นจง (婁敏中 ท.ลูเมี้ยนตง) ฆ่าตาย
# กู้ต้าเส่า
กู้ต้าเส่า (แต้จิ๋ว: โกวตั่วซ้อ; แปลว่า "ซ้อใหญ่กู้/โกว") ฉายา หมู่ต้าฉง ("แม่เสือ") เป็นตัวละครในนวนิยายจีน เรื่อง ซ้องกั๋ง (ฮกเกี้ยน; จีนมาตรฐาน: ซ่งเจียง) จัดเป็นผู้กล้าลำดับที่ 101 ในกลุ่ม 108 ผู้กล้า (一百單八將)

ภูมิหลัง

นวนิยาย ซ้องกั๋ง พรรณนาว่า ซ้อใหญ่กู้เป็นสตรีมีคิ้วหนา ตาโต หน้ากลม เอวใหญ่ ที่ศีรษะและข้อมือสวมเครื่องประดับหลายอย่าง แต่นางต่างจากสตรีทั่วไปในยุคของนางตรงที่นางไม่ใฝ่ใจงานบ้าน แต่สนใจทำเรื่องดิบเถื่อนและอาชญากรรม ชำนาญการใช้อาวุธยาว เช่น หอก และพลอง ทั้งสามารถรับมือคู่ต่อสู้ 20–30 คนพร้อมกัน และนางยังมักโบยตีสามี คือ ซุน ซิน (孫新) ทำให้นางได้ฉายา "แม่เสือ" 

นางกับสามีเปิดโรงเตี๊ยมที่เติงโจว (登州) ในภาคตะวันออกของชานตง (山东) ปัจจุบัน

สามีของนางมีน้องชายคนหนึ่ง ชื่อ ซุน ลี่ (孫立) เป็นทหารอยู่ที่เติงโจว และซุน ลี่ มีน้องเขย ชื่อ เยฺว่ เหอ (樂和) เป็นผู้คุมคุกอยู่ที่เติงโจวเช่นกัน

การปล้นคุกเติงโจว

วันหนึ่ง ซ้อใหญ่กู้ได้ข่าวจากเยฺว่ เหอ ว่า พี่น้องเซี่ย เจิน (解珍) กับเซี่ย เป่า (解寶) ถูกพิพากษาประหารชีวิตด้วยข้อหาเท็จ และถูกขังระหว่างรอประหาร นาง พร้อมด้วยสามี และเยฺว่ เหอ กับโจรพี่น้องนาม โจว ยฺเวียน (鄒淵) กับโจว รุ่น (鄒潤) จึงวางแผนปล้นคุกช่วยพี่น้องสกุลเซี่ย แต่นางวิตกว่า ซุน ลี่ ซึ่งเป็นทหาร จะขัดขวาง จึงลวงซุน ลี่ มาคุยด้วย แล้วบีบให้เขาเข้าร่วม ซุน ลี่ เดิมทีอิดเอื้อน แต่เมื่อเห็นว่า เรื่องนี้แม้ไม่ชอบด้วยกฎหมาย แต่ชอบด้วยคุณธรรม จึงเข้าด้วย

แผนการเริ่มโดยเยฺว่ เหอ แอบเปิดประตูคุกไว้ให้คนอื่น ๆ เข้ามาชิงตัวโทษ และเยฺว่ เหอ คอยเบี่ยงเบนความสนใจของผู้คุมคนอื่น ๆ เมื่อช่วยพี่น้องสกุลเซี่ยได้แล้ว ทั้งหมดหนีไปกบดานอยู่ที่บึงริมภูเขาเหลียง (梁山) ก่อนจะเข้าร่วมกลุ่มกับโจรคนอื่น ๆ ที่นั่น

การรบที่หมู่บ้านสกุลจู้

ในคราวที่กลุ่มโจรแห่งภูเขาเหลียงต้องต่อสู้กับชาวหมู่มู่บ้านสกุลจู้ (祝家村) ซุน ลี่ อาสาจะเข้าไปเป็นไส้ศึกในหมู่บ้านโดยอาศัยความสัมพันธ์กับลฺหวาน ถิง-ยฺวี่ (欒廷玉) ซึ่งเป็นครูฝึกยุทธ์อยู่ในหมู่บ้าน และเคยเป็นศิษย์สำนักเดียวกัน เมื่อโจรคนอื่น ๆ เห็นด้วย ซุน ลี่ กับพวก ซึ่งรวมถึงซ้อใหญ่กู้ จึงดำเนินตามแผน โดยลวง ลฺหวาน ถิง-ยฺวี่ และสกุลจู้ ว่า พาคนมาช่วยรับมือกับกลุ่มโจรภูเขาเหลียง ลฺหวาน ถิง-ยฺวี่ และสกุลจู้ ยินดีให้ซุน ลี่ กับพวกเข้าพำนักในหมู่บ้าน แต่ไม่เชื่อว่า ซุน ลี่ กับพวกจะมาช่วยเหลือโดยน้ำใสใจจริงดังว่า

จนกระทั่งซุน ลี่ แสร้งเอาชนะและจับตัวฉือ ซิ่ว (石秀) หนึ่งในสมาชิกโจรภูเขาเหลียง ซุน ลี่ จึงได้รับความไว้วางใจเต็มที่จากชาวหมู่บ้านสกุลจู้

เมื่อซุน ลี่ กับพวกสบช่อง ก็สร้างความปั่นป่วนในหมู่บ้านสกุลจู้ และเปิดโอกาสให้กลุ่มโจรภูเขาเหลียงบุกเข้ายึดหมู่บ้านได้โดยราบคาบ

ชีวิตภายหลัง

เมื่อราชสำนักของจักรพรรดิซ่งฮุ่ยจง (宋徽宗) จะใช้กลุ่มโจรภูเขาเหลียงไปรบกับราชวงศ์เหลียว (遼朝) โดยแลกกับการอภัยโทษความผิดทั้งหลายที่เคยก่อไว้ ซ้อใหญ่กู้กับสามีรับหน้าที่เตรียมการต้อนรับราชทูตของราชสำนักที่จะมายังภูเขาเหลียง และซ้อใหญ่กู้ก็ได้ออกรบด้วย แม้การรบจะทำให้โจรภูเขาเหลียงล้มตายลงมาก แต่ซ้อใหญ่กู้อยู่ในกลุ่มที่รอดชีวิตกลับไปเมืองหลวงทูลถวายรายงานถึงชัยชนะ ราชสำนักประทานบรรดาศักดิ์ "ตง-ยฺเหวียนเซี่ยน-จฺวิน" (東源縣君) ให้แก่นาง และในบั้นปลายชีวิต นางกลับไปอาศัยอยู่กลับครอบครัวที่เติงโจวดังเดิม
# ประเทศไทยในโอลิมปิกเยาวชนฤดูร้อน 2014
ประเทศไทย ได้เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ณ เมืองหนานจิงประเทศจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งประเทศไทยได้ส่งทีมนักกีฬาเข้าแข่งขันทั้งหมด 37 คน แบ่งเป็นเป็นชาย 15 คนและหญิง 19 คน เข้าร่วมการแข่งขันใน 13 ชนิดกีฬา โดยได้รับเหรียงรางัลได้แก่ 3 เหรียญทอง 2 เหรียญเงิน และ 3 เหรียญทองแดง รวมทั้งหมด 8 เหรียญ

 นักกีฬาที่ได้รับเหรียญ 

 เหรียญ นักกีฬา กีฬา รายการ วันที่   พาณิภัค วงศ์พัฒนกิจ  เทควันโด  Girls' 44 kg  17 สิงหาคม   รัตนาพร ปักการะถา  ยกน้ำหนัก  Girls' 53 kg  18 สิงหาคม   ดวงอักษร ใจดี  ยกน้ำหนัก  Girls' +63 kg  22 สิงหาคม  ศักดา มีบุญ  ยกน้ำหนัก  Boys' 62 kg  18 สิงหาคม  สาริศา สุวรรณเชษฐ์  ว่ายน้ำ  Girls' 400 metre freestyle  20 สิงหาคม   แดนไท บุญมา  กอล์ฟ  Boys' individual  21 สิงหาคม   สุภมาส แสงจันทร์  กอล์ฟ  Girls' individual  21 สิงหาคม   บุศนันทน์ อึ๊งบำรุงพันธุ์  แบดมินตัน  Girls' Single  22 สิงหาคม

 จำนวนผู้เข้าแข่งขัน
กีฬาชายหญิงรวม 6  1  7 1  1  2 0  4  4 2  2  4 1  1  2 1  0  1 2  2 4  1  0  1 2  2  4 1  1  2 1  1  2 0  1  1 1  2  3 รวม  19  18  37

 ยกน้ำหนัก 

ไทยได้รับโควต้านักกีฬาชาย 1 คน หญิง 2 คน จากการจัดอันดับหลังการแข่งขันยกน้ำหนักเยาวชนชิงแชมป์โลก 2013 

ชาย
นักกีฬารายการSnatchClean & jerkรวมอันดับผลอันดับผลอันดับSakda Meeboon−62 kg11241441256ไฟล์:Silver medal icon.svg

หญฺง
นักกีฬารายการSnatchClean & jerkรวมอันดับผลอันดับผลอันดับรัตนาพร ปักการะถา−53 kg8121091190ไฟล์:Gold medal icon.svgดวงอักษร ใจดี+63 kg10611381244ไฟล์:Gold medal icon.svg
# กาลีญาอาปูร์ตูเกซา
กาลีญาอาปูร์ตูเกซา (, "ไก่แบบโปรตุเกส",) เป็นอาหารมาเก๊าชนิดหนึ่ง แม้จะชื่อไก่แบบโปรตุเกสแต่ไม่ได้มีที่มาจากประเทศโปรตุเกส แต่เป็นอาหารจากอาณานิคมมาเก๊า และไม่พบในอาหารโปรตุเกส

อาหารชนิดนี้ประกอบด้วยเนื้อไก่ราดด้วยซอสโมญูปูร์ตูเกช (,) ลักษณะคล้ายแกงกะหรี่ข้นใส่นม ซึ่งพบได้ในอาหารมาเก๊าเท่านั้น
# สวัสดิ์ มหาผล
สวัสดิ์ มหาผล อดีตรัฐมนตรีว่าการกระทรวงเกษตร ในรัฐบาลจอมพล สฤษดิ์  ธนะรัชต์ และอดีตนายกสภามหาวิทยาลัยเกษตรศาสตร์

 ประวัติ 
thumb|สวัสดิ์ มหาผล ขณะดำรงตำแหน่งรัฐมนตรีว่าการกระทรวงเกษตร
สวัสดิ์ มหาผล เกิดเมื่อวันที่ 23 เมษายน พ.ศ. 2454 ที่จังหวัดศรีสะเกษ เข้ารับการศึกษาชั้นมัธยมศึกษาที่โรงเรียนเซนต์คาเบรียล ระดับเตรียมอุดมศึกษาจากโรงเรียนอัสสัมชัญ ต่อมาได้เข้าศึกษาต่อเป็นนักเรียนทุนที่โรงเรียนป่าไม้ เมืองปินมานา ประเทศพม่า ได้รับประกาศนียบัตรวิชาการป่าไม้ชั้นสูง (เทียบเท่าปริญญาตรี)

สวัสดิ์ มหาผล สมรสกับนางมณีพรรณ (บัณฑุวงศ์) มหาผล

 การทำงาน  
สวัสดิ์ มหาผล เข้ารับราชการในสังกัดกรมป่าไม้ กระทรวงเกษตร เมื่อปี พ.ศ. 2475 ในตำแหน่งผู้ช่วยนายด่านป่าไม้อำเภอปากน้ำโพ จังหวัดนครสวรรค์ ในปีต่อมาได้รับแต่งตั้งเป็นป่าไม้จังหวัดสุโขทัย และเป็นอาจารย์สอนในโรงเรียนการป่าไม้ จังหวัดแพร่ ต่อมาได้รับแต่งตั้งเป็นป่าไม้เขตปราจีนบุรี (พ.ศ. 2485 - พ.ศ. 2486)รายนามผู้ดำรงตำแหน่งเจ้าพนักงานป่าไม้ภาค-เจ้าพนักงานป่าไม้เขต-ป่าไม้เขตปราจีนบุรี ป่าไม้เขตลำปาง (พ.ศ. 2486 - พ.ศ. 2493) ประจำกรมป่าไม้ (พ.ศ. 2493 - พ.ศ. 2496) เป็นข้าหลวงตรวจการป่าไม้ภาคเหนือ (พ.ศ. 2496) และลาออกจากราชการกรมป่าไม้ในปีเดียวกัน เพื่อไปปฏิบัติงานในองค์การอุตสาหกรรมป่าไม้ เป็นผู้จัดการแผนกไม้สัก ปฏิบัติงานที่จังหวัดลำปาง (พ.ศ. 2496 - พ.ศ. 2502)

สวัสดิ์ มหาผล เป็นนายกสมาคมศิษย์เก่าเซนต์คาเบรียล ระหว่างปี พ.ศ. 2499 จนถึงปี พ.ศ. 2502

ในปี พ.ศ. 2502 เขาได้ออกจากองค์การอุตสาหกรรมป่าไม้ และเข้ารับตำแหน่งทางการเมืองในรัฐบาลจอมพล สฤษดิ์ ธนะรัชต์ เป็นนายกรัฐมนตรี โดยได้รับแต่งตั้งให้เป็นรัฐมนตรีว่าการกระทรวงเกษตร ตั้งแต่วันที่ 10 กุมภาพันธ์ พ.ศ. 2502พระบรมราชโองการ ประกาศ ตั้งคณะรัฐมนตรี (จำนวน ๑๔ ราย) และในระหว่างที่ดำรงตำแหน่งรัฐมนตรีว่าการกระทรวงเกษตร เขาจึงเป็นนายกสภามหาวิทยาลัยเกษตรศาสตร์โดยตำแหน่งอีกด้วย

สวัสดิ์ มหาผล ถึงแก่อนิจกรรมเมื่อวันที่ 26 สิงหาคม พ.ศ. 2502 ในขณะที่ยังดำรงตำแหน่งรัฐมนตรีว่าการกระทรวงเกษตรพระบรมราชโองการ ประกาศ แต่งตั้งรัฐมนตรี (พลเอก สุรจิต จารุเศรนี)
# แฟรงก์ ดาราบอนต์
แฟรงก์ ดาราบอนต์  เกิดวันที่ 28 มกราคม ค.ศ. 1959 เป็นผู้กำกับภาพยนตร์ นักเขียนบทและผู้อำนวยการสร้างชาวอเมริกันเชื้อสายฮังการี ที่ได้รับการเสนอชื่อเข้าชิงสามรางวัลออสการ์และรางวัลลูกโลกทองคำ ในอาชีพแรกของเขา เขาเป็นนักเขียนบทภาพยนตร์สยองขวัญเรื่อง นิ้วเขมือบ 3, เหนอะเคี้ยวโลก และ ไอ้แมลงวันสยองพันธุ์ผสม 2 ในฐานะผู้กำกับเขาเป็นที่รู้จักในเรื่องการดัดแปลงภาพยนตร์ของ สตีเวน คิง โนเวลลาและนวนิยายต่างๆ เช่น ชอว์แชงค์ มิตรภาพ ความหวัง ความรุนแรง, เดอะ กรีน ไมล์: ปาฏิหาริย์แดนประหาร และ เดอะ มิสท์: มฤตยูหมอกกินมนุษย์

ผลงาน
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1983 เดอะ วูแมน อิน เดอะ รูม    ภาพยนตร์สั้น 1987 นิ้วเขมือบ 3    1988 เหนอะเคี้ยวโลก    1989 ไอ้แมลงวันสยองพันธุ์ผสม 2    1994 ชอว์แชงค์ มิตรภาพ ความหวัง ความรุนแรง    แมรี่ เชลลีย์ แฟรงเกนสไตน์    1996 อำมหิตและอำมหิต    (ไม่มีเครดิต) อีเรเซอร์: ฅนเหล็กพยัคฆ์ร้ายพระกาฬ    1998 เซฟวิ่ง ไพรเวท ไรอัน: ฝ่าสมรภูมินรก    1999 เดอะ กรีน ไมล์: ปาฏิหาริย์แดนประหาร    2001 เดอะ มาเจสติค: ผู้ชาย 2 อดีต    2002 ฝังแค้น ล่าล้างเดือด    หน่วยสกัดอาชญากรรมล่าอนาคต    (ไม่มีเครดิต) 2004 สกัดแผนฆ่า ล่าอำมหิต    2007 เดอะ มิสท์: มฤตยูหมอกกินมนุษย์    2014 ก็อตซิลล่า    (ไม่มีเครดิต) 2016 พรานป่าและราชินีน้ำแข็ง   

โทรทัศน์
 ปี เรื่อง ผู้กำกับ เขียนบท ผู้อำนวยการสร้างฝ่ายบริหาร หมายเหตุ 1990 เบรีด์ อะไลฟ์    ภาพยนตร์โทรทัศน์ 1990–1992 เรื่องเล่าจากหลุมศพ    ตอน: "เดอะ เวนเทรลลาควิสท์ รัมมี่" และ "โชว์ดาวน์" 1992–1993 เดอะ ยัง อินเดียน่า โจนส์ ครอนิเคิลส์    เขียนบท 5 ตอน 1998 แบล็ค แคท รัน    ภาพยนตร์โทรทัศน์ 2007 เรนส์    กำกับตอน: "นำร่อง" เดอะ ชีลด์    กำกับตอน: "เชสซิ่ง โกสต์" 2010–2011 เดอะวอล์กกิงเดด    กำกับตอน: "เดย์ส กอน บาย" และ เขียนบท 3 ตอน 2013 ม็อบ ซิตี้    ผู้สร้าง / กำกับ 4 ตอน และ เขียนบท 3 ตอน

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ แฟรงก์ ดาราบอนต์
 ปี เรื่อง รอตเทนโทเมโทส์ เมทาคริติก ทุนสร้าง รายได้ทั่วโลก 1994  ชอว์แชงค์ มิตรภาพ ความหวัง ความรุนแรง 12px 90% (8.18/10) (72 รีวิว)  80 (20 รีวิว)  $25,000,000  $28,786,657 1999  เดอะ กรีน ไมล์: ปาฏิหาริย์แดนประหาร 12px 78% (6.83/10) (134 รีวิว)  61 (36 รีวิว)  $60,000,000  $286,801,374 2001  เดอะ มาเจสติค: ผู้ชาย 2 อดีต 12px 40% (4.88/10) (142 รีวิว)  27 (30 รีวิว)  $72,000,000  $37,317,558 2007  เดอะ มิสท์: มฤตยูหมอกกินมนุษย์ 12px 72% (6.56/10) (144 รีวิว)  58 (29 รีวิว)  $18,000,000  $57,470,220 เฉลี่ย และ รวม 12px 70% (6.61/10) 57 $175 ล้าน $410,375,809
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  

$ ดอลลาร์สหรัฐ
# แบลซ มาตุยดี
แบลซ มาตุยดี  (เกิดวันที่ 9 เมษายน ค.ศ. 1987) เป็นนักฟุตบอลชาวฝรั่งเศสเชื้อสายแองโกลา-คองโก ปัจจุบันเล่นในตำแหน่งกองกลางให้กับสโมสรฟุตบอลอินเตอร์ไมแอมีในเมเจอร์ลีกซอกเกอร์และทีมชาติฝรั่งเศส

มาตุยดีเริ่มต้นเล่นฟุตบอลสมัครเล่นให้กับสโมสรในแคว้นอีล-เดอ-ฟร็องส์ ได้แก่ อูว์แอ็ส ฟงต์แน-ซู-บัว และเซโอ แว็งแซนัว ต่อมาใน ค.ศ. 1999 เขาได้เข้าร่วมทีมเยาวชนของสโมสรแกลร์ฟงแตน ก่อนที่จะย้ายไปเล่นให้กับสโมสรกึ่งอาชีพอย่างเครเตยซึ่งเขาได้เล่นให้ทีมเยาวชนของสโมสรนั้นอยู่สามปี ต่อมาใน ค.ศ. 2004 เขาเซ็นสัญญาอาชีพครั้งแรกกับสโมสรทรัว และได้ลงเล่นฟุตบอลอาชีพครั้งแรกในฤดูกาล 2004–05 หลังจากสามฤดูกาลกับทรัวส์ มาตุยดีก็ได้ย้ายไปเล่นให้กับแซ็งเตเตียน ทำให้เขาได้ลงเล่นในการแข่งขันระดับทวีปครั้งแรกในฤดูกาล 2008–09 ในรายการยูฟ่าคัพ ต่อมาในฤดูกาล 2009–10 เขากลายเป็นกัปตันทีมภายใต้การคุมทีมของผู้จัดการอย่างอาแล็ง แปแร็ง และในเดือนกรกฎาคม ค.ศ. 2011 มาตุยดีได้ย้ายไปปารีแซ็ง-แฌร์แม็ง ด้วยสัญญาสามปี

มาตุยดีเคยเล่นให้กับทีมชาติฝรั่งเศสชุดเยาวชน รุ่นอายุไม่เกิน 19 และ 21 ปี ต่อมาในเดือนสิงหาคม ค.ศ. 2010 เขามีชื่อติดทีมชาติชุดใหญ่ครั้งแรกภายใต้การคุมทีมของโลร็อง บล็อง เขาได้ลงเล่นให้กับทีมชาติชุดใหญ่ครั้งแรกในเดือนกันยายน ค.ศ. 2010 ในการแข่งขันฟุตบอลชิงแชมป์แห่งชาติยุโรป 2012 รอบคัดเลือก นัดที่พบกับบอสเนียและเฮอร์เซโกวีนา มาตุยดีได้ลงเล่นให้กับทีมชาติในการแข่งขันฟุตบอลชิงแชมป์แห่งชาติยุโรปสองครั้ง และฟุตบอลโลกอีกสองครั้ง โดยเขาพาทีมชาติฝรั่งเศสคว้าอันดับที่สองในฟุตบอลชิงแชมป์แห่งชาติยุโรป 2016 และคว้ารางวัลชนะเลิศในฟุตบอลโลก 2018

 สถิติอาชีพ 
 ทีมชาติ 
thumb|right|มาตุยดี (เสื้อน้ำเงิน) กับอัลลี (เสื้อขาว) ของทีมชาติอังกฤษ ใน ค.ศ. 2015

ทีมชาติปีลงเล่นประตู ฝรั่งเศส2010102011302012502013100201413420159220161422017712018150201950ทั้งหมด829

 ประตูในนามทีมชาติ 

ลำดับวันที่สนามนัดที่คู่แข่งประตูผลรายการแข่งขัน15 มีนาคม 2014สตาดเดอฟร็องส์, แซ็ง-เดอนี, ฝรั่งเศส 20 2–0 2–0 กระชับมิตร28 มิถุนายน 2014สนามกีฬาปีแยร์ โมรัว, วีลเนิฟว์-ดัสก์, ฝรั่งเศส 23 2–0 8–03 6–0420 มิถุนายน 2014อาเรนาฟงชีนอวา, ซัลวาดอร์, บราซิล 25 2–0 5–2 ฟุตบอลโลก 201457 กันยายน 2015นูโวสตาดเดอบอร์โด, บอร์โด, ฝรั่งเศส 37 1–0 2–1กระชับมิตร6 2–0725 มีนาคม 2016อัมสเตอร์ดัมอาเรนา, อัมสเตอร์ดัม-เซยโดสต์, เนเธอร์แลนด์ 42 3–2 3–2830 พฤษภาคม 2016สตาดเดอลาโบฌัวร์, น็องต์, ฝรั่งเศส 43 1–0 3–297 ตุลาคม 2017Vasil Levski National Stadium, โซเฟีย, บัลแกเรีย 59 1–0 1–0 ฟุตบอลโลก 2018 รอบคัดเลือก

 เกียรติประวัติ 
thumb|มาตุยดี (กลาง) ชนะเลิศกุปเดอลาลีก ใน ค.ศ. 2014

ปารีแซ็ง-แฌร์แม็ง
 ลีกเอิง: 2012–13, 2013–14, 2014–15, 2015–16
 กุปเดอฟร็องส์: 2014–15, 2015–16, 2016–17
 กุปเดอลาลีก: 2013–14, 2014–15, 2015–16, 2016–17
 ทรอเฟเดช็องปียง: 2013, 2014, 2015, 2016, 2017

ยุเวนตุส
 เซเรียอา: 2017–18, 2018–19
 โกปปาอีตาเลีย: 2017–18
 ซูแปร์โกปปาอีตาเลียนา: 2018

ฝรั่งเศส
 ฟุตบอลโลก: 2018

รางวัลส่วนตัว
 ทีมแห่งปีของลีกเอิง: 2012–13, 2015–16
 ผู้เล่นชาวฝรั่งเศสแห่งปี: 2015
 Globe Soccer Awards Player Career Award: 2018

เครื่องราชอิสริยาภรณ์
 เครื่องอิสริยาภรณ์เลฌียงดอเนอร์: 2018
# การบุกขึ้นเรือ
การบุกขึ้นเรือ  เป็นบุกการขึ้นมาสู้ หรือเข้าเทียบเรือของศัตรูที่จะโจมตี โดยการกำหนดผู้ทำการรบบุกขึ้นเรือของศัตรู เป้าหมายของการบุกขึ้นเรือคือการเข้ายึด หรือทำลายเรือข้าศึก ซึ่งเรือขนาดใหญ่กว่าจะลำเลียงกะลาสีหรือนาวิกโยธินที่ได้รับการฝึกมาเป็นพิเศษในฐานะผู้บุกขึ้นเรือ การบุกขึ้นเรือและการต่อสู้ประชิดตัวถือเป็นวิธีหลักในการสรุปการรบทางเรือ จนกระทั่งอาวุธยุทโธปกรณ์หนักได้เป็นอันดับหนึ่งทางยุทธวิธีในทะเล

ส่วนการบุกขึ้นเรือแบบคัตติงเอาต์ (cutting out) เป็นการโจมตีโดยเรือขนาดเล็ก โดยเฉพาะอย่างยิ่งในเวลากลางคืน กับมิได้มีความระแวงสงสัย และจอดเทียบเป้าหมาย มันกลายเป็นที่นิยมในระยะหลังคริสต์ศตวรรษที่ 18 และใช้อย่างกว้างขวางในช่วงสงครามนโปเลียน สิ่งนี้เป็นการเน้นย้ำถึงพฤติการณ์ลับ และจู่โจมโดยไม่ให้ตั้งตัว ซึ่งจะมีอิทธิพลต่อกลยุทธ์การบุกขึ้นเรือในอนาคต ตัวอย่างของความสำเร็จคือการบุกขึ้นเรือเฮอร์ไมโอนี ซึ่งเกิดขึ้นที่ปวยร์โตกาเบโย ประเทศเวเนซุเอลา เมื่อวันที่ 25 ตุลาคม ค.ศ. 1799

ในการสงครามสมัยใหม่ การบุกขึ้นเรือโดยกองกำลังทหารมักเกี่ยวข้องกับพฤติการณ์ลับ และมักจะเกิดขึ้นในเวลากลางคืน มันอาจเกี่ยวข้องกับการใช้งานของเรือดำน้ำขนาดเล็กหรือซับเมอร์ซิเบิล หรือเรือยาง หรือโดยมนุษย์กบ ซึ่งทั้งหมดเกี่ยวข้องกับการไต่ขึ้นด้านข้างของเรือ หรือเมื่อพฤติการณ์ลับไม่สลักสำคัญ ก็อาจใช้เฮลิคอปเตอร์เพื่อยกทัพไปที่ดาดฟ้าของเรือ

 ยามศึก 
การบุกขึ้นเรือจะใช้ในช่วงสงครามเพื่อเป็นวิธีเข้ายึดเรือโดยไม่ทำลายหรือกำจัดของบรรทุก (คนหรือสิ่งของ) ก่อนที่มันจะถูกทำลาย นอกจากนี้ยังสามารถใช้เพื่อช่วยในการรวบรวมข่าวกรองทางเรือขณะที่ทหารบุกขึ้นเรือที่กำลังจม, ใช้การไม่ได้ หรือยอมจำนน ซึ่งอาจเอาแผน, หนังสือรหัสรหัสลับ หรือเครื่องจักรของข้าศึกกลับคืนมาได้อีก เพื่อให้การบุกขึ้นเรือประสบความสำเร็จ มันจะต้องเกิดขึ้นโดยปราศจากความรู้ของลูกเรือในการป้องกันเรือ หรือการป้องกันของเรือจะต้องถูกปราบ

ในการสงครามสมัยใหม่ การบุกขึ้นเรือโดยกองกำลังทหารอาจเกี่ยวข้องกับการใช้เรือดำน้ำขนาดเล็กหรือซับเมอร์ซิเบิล, เรือยาง หรือเฮลิคอปเตอร์เพื่อส่งกองกำลังไปยังดาดฟ้าเรือ หรืออาจจะปฏิบัติการโดยเหล่านักดำน้ำสกูบาที่ไต่ขึ้นด้านข้างของเรือ

 ยามสงบ 
ในยามสงบ การบุกขึ้นเรือจะยกให้ผู้ตรวจสอบที่ได้รับอำนาจของประเทศหนึ่งหรือกลุ่มหนึ่ง เช่น หน่วยยามฝั่ง หรือกองเรือตำรวจสากล (เช่น กองเรือสหประชาชาติ) ตรวจสอบสินค้าของเรือเพื่อค้นหายาเสพติด, อาวุธ, ผู้โดยสารที่ไม่ได้บันทึกไว้ในรายการของเรือ หรือของต้องห้ามประเภทอื่น ๆ ที่อาจขนส่งไปขึ้นเรือ ซึ่งหน่วยยามฝั่งของประเทศก็สามารถบุกขึ้นเรือที่น่าสงสัยใด ๆ ที่ทำการประมงเกินขีดจำกัดในน่านน้ำของประเทศได้เช่นกัน ส่วนรถพยาบาลอากาศ (เครื่องบินหรือเฮลิคอปเตอร์ที่ลำเลียงผู้ป่วยทางอากาศ) มักจะจัดเจ้าหน้าที่ทางการแพทย์ไปยังเรือโดยใช้ขั้นตอนการขึ้นเฮลิคอปเตอร์แบบปกติ

 ประวัติ 
thumb|การบุกขึ้นเรือไทรทันโดยอาซาร์ (อดีตคาร์เทียร์) ของโจรสลัดฝรั่งเศส ภายใต้รอแบร์ ซูร์กูฟ

การบุกขึ้นเรือเป็นวิธีที่เก่าแก่ที่สุดในการยึดเรือของฝ่ายตรงข้าม เนื่องจากกรณีแรกได้เกิดขึ้นเมื่อชนทะเลและชาวอียิปต์ต่อสู้กัน สำหรับการพัฒนาที่ไม่มีปืนใหญ่ประจำเรือที่มีประสิทธิภาพ การบุกขึ้นเรือเป็นเทคนิคหลักของการต่อสู้แบบเรือต่อเรือ อย่างไรก็ตาม ในยุคปัจจุบัน การบุกขึ้นเรือยังคงใช้อยู่ โดยเฉพาะอย่างยิ่งเมื่อต้องการลอบ
# กีฬายิงธนูในโอลิมปิกฤดูร้อน 1900
กีฬายิงธนูในโอลิมปิกฤดูร้อน 1900 เป็นการแข่งขันกีฬายิงธนูในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 15 กรกฎาคม - 14 สิงหาคม พ.ศ. 2443 แข่งขันทั้งหมด 7 รายการ มีนักกีฬาเข้าร่วม 153 คน เป็นผู้ชายทั้งหมด จาก 3 ประเทศ การแข่งขันจัดที่ 

สรุปเหรียญรางวัล
thumb|upright|Unknown competitor in the archery events
 รายการทองเงินทองแดง Au Cordon Doré  50 metres    Au Cordon Doré  33 metres    Au Chapelet  50 metres    Au Chapelet  33 metres    Sur la Perche à la Herse   Not awarded Sur la Perche à la Pyramide
# แม่น้ำคะเนเดียน
แม่น้ำคะเนเดียน  เป็นแควแม่น้ำสายยาวสุดของแม่น้ำอาร์คันซอในสหรัฐ มีความยาวราว   มีจุดเริ่มต้นที่รัฐโคโลราโด แล้วไหลผ่านรัฐนิวเม็กซิโก ไปเทกซัสแพนแฮนเดิล และรัฐโอคลาโฮมา มีบริเวณลุ่มน้ำราว Dianna  Everett, "Canadian River." Encyclopedia of Oklahoma History and Culture.  Retrieved October 7, 2013.

บางครั้งอาจเรียกว่า แม่น้ำเซาท์คะเนเดียน เพื่อให้ต่างจากแม่น้ำนอร์ทคะเนเดียน ที่ไหลลงแม่น้ำนี้
# ประเทศอาเซอร์ไบจานในโอลิมปิกฤดูร้อน 2016
ประเทศอาเซอร์ไบจาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอาเซอร์ไบจานได้ส่งทีมนักกีฬาที่ผ่านการคัดเลือกทั้งหมด 56 คน เข้าร่วมแข่งขันใน 18 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 7 เหรียญเงิน และ 10 เหรียญทองแดง รวมทั้งหมด 18 เหรียญ

 สรุปเหรียญรางวัล 

| width=78% align=left valign=top |

 เหรียญ นักกีฬา กีฬา รายการ วันที่     เทควันโด  Men's +80 kg  20สิงหาคม     ยูโด  Men's 73 kg  8สิงหาคม     ยูโด  Men's 100 kg  11สิงหาคม     มวยปล้ำ  Women's freestyle 48 kg  17สิงหาคม     เรือแคนู  Men's C-1 200 m  18สิงหาคม     มวยปล้ำ  Men's freestyle 65 kg  21สิงหาคม     มวยสากลสมัครเล่น  Men's light welterweight  21สิงหาคม     มวยปล้ำ  Men's freestyle 97 kg  21สิงหาคม     มวยปล้ำ  Men's Greco-Roman 130 kg  15สิงหาคม     เรือแคนู  Women's K-1 200 m  16สิงหาคม     มวยปล้ำ  Men's Greco-Roman 66 kg  16สิงหาคม     เทควันโด  Women's 49 kg  17สิงหาคม     มวยสากลสมัครเล่น  Men's middleweight  18สิงหาคม     มวยปล้ำ  Women's freestyle 53 kg  18สิงหาคม     มวยปล้ำ  Men's freestyle 57 kg  19สิงหาคม     มวยปล้ำ  Men's freestyle 74 kg  19สิงหาคม     เทควันโด  Men's 80 kg  19สิงหาคม     มวยปล้ำ  Men's freestyle 86 kg  20สิงหาคม

| width=22% align=left valign=top |
สรุปเหรียญตามชนิดกีฬากีฬา   รวมเทควันโด  1 0 23มวยปล้ำ 0 3 69ยูโด  0 2 02มวยสากลสมัครเล่น  0 1 12เรือแคนู  0 1 12 รวม 1 7 10 18

 นักกีฬาแบ่งตามชนิดกีฬา 
กีฬาชายหญิงรวม 0  1  1 3  1  4 10  1  11 2  2  4 1  3  4 0  1  1 2  1  3 6  0  6 2  0  2 1  0  1 1  1  2 2  2  0 1  0  1 11  3  14 รวม  42  14  56
# พงษ์ ปุณณกันต์
พลเอก พงษ์  ปุณณกันต์ เป็นอดีตรัฐมนตรีช่วยว่าการกระทรวงคมนาคม ในรัฐบาลของนายพจน์ สารสิน อดีตรัฐมนตรีว่าการกระทรวงคมนาคม 4 สมัย ในรัฐบาลจอมพล ถนอม กิตติขจร และจอมพลสฤษดิ์  ธนะรัชต์ อดีตรัฐมนตรีว่าการกระทรวงอุตสาหกรรม 1 สมัย ในรัฐบาลจอมพลถนอม กิตติขจร และเป็นอดีตเลขาธิการคณะปฏิวัติในการรัฐประหารในประเทศไทย พ.ศ. 2501เพลิง ภูผา. ฅนกบฎ. กรุงเทพฯ : ไพลิน. 2546. หน้า 40

 ประวัติ 
พล.อ.พงษ์ เป็นบุตรของร้อยเอก หลวงพลวินัยกิจ (อำไพ ปุณณกันต์) และทองดำ พลวินัยกิจ พล.อ.พงษ์ สมรสกับคุณหญิงสะอาด (สกุลเดิม อดิเรกสาร) มีบุตรคือ ศาสตราจารย์ นายแพทย์ เหลือพร ปุณณกันต์ และมีศักดิ์เป็นปู่ของพุทธิพงษ์  ปุณณกันต์ กับดนุพร ปุณณกันต์กบ สุวนันท์ ร้องไห้โฮ หลังสามีบรู๊ค ดนุพร เส้นประสาทโดนตัด อาการหนัก!

พล.อ.พงษ์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายพจน์ สารสิน ในปี พ.ศ. 2500พระบรมราชโองการ ประกาศ ตั้งและแต่งตั้งคณะรัฐมนตรี (จำนวน ๒๙ ราย) และลาออกพร้อมกันทั้งคณะรัฐมนตรีหลังการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จากนั้นเขาได้รับแต่งตั้งเป็นรัฐมนตรีว่าการกระทรวงคมนาคม อีกครั้งในรัฐบาลจอมพลถนอม กิตติขจร 3 สมัย (ครม.28, ครม.30พระบรมราชโองการ ประกาศ ตั้งรัฐมนตรี (จำนวน ๑๙ ราย), ครม.32) และรัฐบาลจอมพลสฤษดิ์  ธนะรัชต์ (ครม.29)พระบรมราชโองการ ประกาศ ตั้งคณะรัฐมนตรี (จำนวน ๑๔ ราย) และเป็นรัฐมนตรีว่าการกระทรวงอุตสาหกรรม ในรัฐบาลจอมพลถนอม กิตติขจรอีก 1 สมัย (ครม.32) รวมระยะเวลาการดำรงตำแหน่งรัฐมนตรีต่อเนื่องทั้งสิ้นกว่า 15 ปี 10 เดือน

พล.อ.พงษ์ ได้เข้าร่วมการรัฐประหารในประเทศไทย พ.ศ. 2501 นำโดยจอมพลสฤษดิ์ ธนะรัชต์ และมีบทบาทเป็นเลขาธิการคณะปฏิวัติ และยังเคยเป็นกรรมการบริหารพรรคสหประชาไทย ซึ่งมีจอมพล ถนอม กิตติขจร นายกรัฐมนตรี รัฐมนตรีว่าการกระทรวงกลาโหม และ ผู้บัญชาการทหารสูงสุด เป็นหัวหน้าพรรคประกาศกระทรวงมหาดไทย เรื่อง จดทะเบียนพรรคการเมือง (พรรคสหประชาไทย) เล่ม 85 ตอน 117 ง พิเศษ หน้า 3375 10 ธันวาคม พ.ศ. 2511 

 ยศ 
 14 พฤศจิกายน พ.ศ. 2478 - ร้อยตรีประกาศ พระราชทานยศทหาร (หน้า ๒๕๙๔)

 เครื่องราชอิสริยาภรณ์ 

 เครื่องราชอิสริยาภรณ์ไทย 
http://www.ratchakitcha.soc.go.th/DATA/PDF/2504/D/104/18.PDF
http://www.ratchakitcha.soc.go.th/DATA/PDF/2503/D/102/22.PDF

ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ , เล่ม ๗๙ ตอนที่ ๘๓ ง ฉบับพิเศษ หน้า ๒, ๘ กันยายน ๒๕๐๕http://www.ratchakitcha.soc.go.th/DATA/PDF/2503/D/058/1730.PDF
 พ.ศ. 2500 – 80px เหรียญงานฉลอง 25 พุทธศตวรรษ

 ต่างประเทศ 

  :
 พ.ศ. 2504 – 80x80px เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1ราชกิจจานุเบกษา, แจ้งความสำนักนายกรัฐมนตรี เรื่อง พระราชทานพระบรมราชนุญาตประดับเครื่องอิสริยาภรณ์ต่างประเทศ, เล่ม 78 ตอนที่ 58 หน้า 1688, 18 กรกฏาคม 2504
  :
 พ.ศ. 2506 – 80x80px เครื่องราชอิสริยาภรณ์ดาวขั้วโลก ชั้นประถมาภรณ์ราชกิจจานุเบกษา, แจ้งความสำนักนายกรัฐมนตรี เรื่อง พระราชทานพระบรมราชานุญาตประดับเครื่องราชอิสริยาภรณ์ต่างประเทศ, เล่ม 80 ตอนที่ 77 ฉบับพิเศษ หน้า 5, 1 สิงหาคม 2506
# แม่น้ำกาเวรี
แม่น้ำกาเวรี  เป็นแม่น้ำในประเทศอินเดีย ไหลผ่านรัฐกรณาฏกะและรัฐทมิฬนาฑู เป็นแม่น้ำใหญ่เป็นอันดับ 3 ของอินเดียใต้ รองจากแม่น้ำโคทาวรี และแม่น้ำกฤษณา และเป็นแม่น้ำสายใหญ่สุดในรัฐทมิฬนาฑูที่ทำให้รัฐแบ่งออกเป็นฝั่งเหนือและฝั่งใต้ แม่น้ำกาเวรีเป็นแม่น้ำศักดิ์สิทธิ์สำหรับผู้คนในอินเดียใต้ เป็นหนึ่งในแม่น้ำศักดิ์สิทธิ์เจ็ดสายของอินเดีย แม่น้ำกาเวรีมีลุ่มน้ำราว 81,155 ตารางกิโลเมตร
# ราฟาแอล กามาชู
ราฟาแอล เอวกลีดึช ซูวารึช กามาชู (เกิดวันที่ 22 พฤษภาคม ค.ศ. 2000) เป็นนักฟุตบอลชาวโปรตุเกสผู้ทำหน้าที่ให้กับสปอร์ติกกลูบีดีปูร์ตูกาล

 สโมสรอาชีพ 
กามาชูเกิดที่ลิสบอน และมีเชื้อสายแองโกลา เขาได้เข้าร่วมทีมเยาวชนของลิเวอร์พูลหลังจบฤดูกาล 2015–16 โดยถูกมองว่าเป็นผู้เล่นที่สามารถเล่นได้หลากหลายตำแหน่ง

กามาชูมีชื่อเป็นตัวสำรองในเมอร์ซีย์ไซด์ดาร์บี นัดที่พบกับเอฟเวอร์ตันในพรีเมียร์ลีกเมื่อวันที่ 7 เมษายน ค.ศ. 2018 โดยเขาถูกคาดว่าจะได้ลงเล่นแทนอัลเบร์โต โมเรโน ที่ได้รับบาดเจ็บ แต่สุดท้ายเขาก็ไม่ได้ลงเล่น ต่อในเดือนธันวาคม ค.ศ. 2018 เขาเป็นตัวสำรองในนัดที่พบกับเบิร์นลีย์และแมนเชสเตอร์ยูไนเต็ด เขาได้ลงเล่นให้กับสโมสรชุดใหญ่เป็นครั้งแรกในเอฟเอคัพรอบที่สาม นัดที่พบกับวุลเวอร์แฮมป์ตันวอนเดอเรอส์เมื่อวันที่ 7 มกราคม ค.ศ. 2019 ต่อมาในอีก 12 วันถัดมา เขาได้ลงเล่นในลีกครั้งแรก โดยลงเล่นเป็นตัวสำรองในนัดที่เปิดบ้านเอาชนะคริสตัลพาเลซ 4–3

ในวันที่ 27 มิถุนายน ค.ศ. 2019 กามาชูย้ายกลับสู่สปอร์ติกด้วยสัญญา 5 ปี

 สถิติอาชีพ 
 สโมสร 

สโมสรฤดูกาลลีกถ้วยลีกคัพยุโรปทั้งหมดลีกลงเล่นประตูลงเล่นประตูลงเล่นประตูลงเล่นประตูลงเล่นประตูลิเวอร์พูล2018–19พรีเมียร์ลีก1010000020สปอร์ติกกลูบีดีปูร์ตูกาล2019–20ปรีไมราลีกา90103140171รวมทั้งหมด100203140191
# เสียงกรีดร้องวิลเฮ็ล์ม
เสียงกรีดร้องวิลเฮ็ล์ม  เป็นเสียงประกอบเผื่อใช้ซึ่งมีผู้นำมาใช้ในภาพยนตร์ชุดทางโทรทัศน์และภาพยนตร์แล้วอย่างน้อย 433 เรื่อง (ณ เดือนมกราคม พ.ศ. 2563) โดยใช้ครั้งแรกเมื่อ พ.ศ. 2494 ในภาพยนตร์ ดิสทันต์ดรัมส์ เสียงประกอบนี้มักใช้กับตัวละครที่ถูกยิง ตกจากที่สูงมาก หรือกระเด็นจากแรงระเบิด

ผู้ให้เสียงกรีดร้องวิลเฮ็ล์มคือ เช็บ วูลีย์ นักแสดงและนักร้องชาวอเมริกัน เสียงประกอบนี้ได้ชื่อมาจากพลทหารวิลเฮ็ล์ม ตัวละครในภาพยนตร์คาวบอยเรื่อง เดอะชาร์จแอตเฟเธอร์ริเวอร์ ใน พ.ศ. 2496 เมื่อตัวละครนี้ถูกยิงด้วยธนูเข้าที่ต้นขา นี่เป็นครั้งแรกที่มีการใช้เสียงประกอบนี้จากคลังเสียงเผื่อใช้ของวอร์เนอร์บราเธอส์ แต่ก็เชื่อกันว่า เดอะชาร์จแอตเฟเธอร์ริเวอร์ ใช้เสียงประกอบนี้เป็นเรื่องที่สาม

เสียงกรีดร้องวิลเฮ็ล์มได้รับความนิยมอีกครั้งหลังจากถูกใช้ในภาพยนตร์ชุด สตาร์ วอร์ส, ภาพยนตร์ชุด ขุมทรัพย์สุดขอบฟ้า และภาพยนตร์แอนิเมชันของเดอะวอลต์ดิสนีย์กับพิกซาร์ (เช่น ทอยสตอรี, 4 ล้อซิ่ง...ซ่าท้าโลก, ปู่ซ่าบ้าพลัง, ทอย สตอรี่ 3, สายลับสี่ล้อ ซิ่งสนั่นโลก, มหา'ลัย มอนส์เตอร์, ทอย สตอรี่ 4, คู่ซ่าล่ามนต์มหัศจรรย์) รวมทั้งในภาพยนตร์เงินล้าน รายการโทรทัศน์ การ์ตูน และวิดีโอเกมอีกเป็นจำนวนมาก